b"\n_START_ARTICLE_\nCirc\n_START_SECTION_\nEscenaris\n_START_PARAGRAPH_\nEls espectacles de circ m\xc3\xa9s t\xc3\xadpics es poden presentar al carrer, en carpes o en sales. Les sales poden ser teatres i altres tipus de sales d'espectacles o b\xc3\xa9 altres llocs, com escoles, museus, etc. Existeixen sales dedicades especialment a espectacles de circ, que disposen d'escenaris alts, per exemple, per poder fer acrob\xc3\xa0cia, s\xc3\xb3n els teatres circ._NEWLINE_El circ m\xc3\xa9s cl\xc3\xa0ssic \xc3\xa9s presentat en l'interior d'un gran envelat que compta amb pistes i galeries de seients per al p\xc3\xbablic. Les pistes dels circs solen ser \xc3\xa0rees circulars on es presenten les funcions; per tant, el circ de tres pistes \xc3\xa9s considerat m\xc3\xa9s atractiu per la varietat d'espectacles de qu\xc3\xa8 es gaudeix alhora. _NEWLINE_En l'actualitat existeixen carpes de circ estables i fixos geogr\xc3\xa0ficament, per\xc3\xb2 en altres ocasions el circ continua amb el seu car\xc3\xa0cter passatger i pot ser anunciat per una desfilada, avisant que el circ va arribant a la poblaci\xc3\xb3."